Здравейте, днес отидох на гарата и исках да си купя билет с жълти стотинки, които бях сортирала предварително на стойност 11,60 лв.! Нямах в момента други пари, а инцидентно ми се налага да пътувам с влак, за да върна моя приятелка с кола, която аз ще карам обратно! Преди това съм опитвала да обменя срещу стока тези жълти стотинки, които ги давах по 1-2 лв., но често ми бяха отказвани в различни обекти, и аз все ги връщах, междувременно и на мен продължават да ми връщат и те се трупат, в някои магазини ми ги взимат по 1-2лв. като не е често! Отидох нарочно по-рано, за да имат време да ги преброят! Само да вметна, че миналата година пътувах пак с влака, имах само 10лв.цяло и 1, 40 или 1,60лв. на по 5ст.! Това беше за първи път в живота ми да нямам други никакви и да трябва да дам 1,40лв. на жълти стотинки по 5ст. само +10лв.! Категорично отказаха да ми вземат тези пари и си взеха билета обратно! Хукнах аз да търся някой познат наблизо да ги обменя, всичко беше много бързо, защото влака идваше, бях подложена на голям стрес от страна на служителите на бдж, като никъде не пише, че бдж не приемат никакви жълти стотинки! Развикаха ми се, както и да е, намерих познат човек и ми взе по 5ст.и ми даде 1,40 лв. На косъм си хванах влака! Тогава се заинтересувах и разбрах, че все пак съм имала право да си купя билет с жълти стотинки, навсякъде би трябвало да ги взимат! Много често пътувам с влак, познавам ги служителите, никога преди това не съм им давала на жълти стотинки! Но случва се на човек да няма наистина други!  

Та, на гарата сега давам тези 1,60 лв на жълти стотинки по 5ст.като си взех билета и чаках да ги преброи, но той викна още на тези стотинки, а представете си какво викане беше като му подадох и 3лв.на по 1ст.+ 7лв.на по 2ст.! С много викане ми каза да ида до магазин, но в магазин също отказват, а нямах време да ходя да обикалям магазините и да питам колко от жълтите стотинки ще ми вземат, много пъти са ми отказвали, както и са ми ги приемали, но точно, защото са ми отказвали, затова съм ги събрала в един момент около 10лв.!Помолих служителя вместо да ми вика, просто да ги преброи, бяха сортирани в 3 отделни торбички! Той продължи да вика да му върна билета като се протягаше през гишето да ми го вземе от ръцете! Казах му, че достатъчно време имаше да преброи парите като му казах, че няма право да ми отказва при положение, че бяхме сами, нямаше други хора на гишето! Хора, които чакаха на пейките му викнаха да ми вземе парите, защото може наистина да нямам други пари, а аз наистина забравих, че моята позната ще ми плати след като се видим, т.е. аз трябва сама със собствени средства да отида да я прибера, но нямах други и за първи път стигнах до такава ситуация да трябва да си купя билет изцяло с жълти стотинки! Сетих се за мин.година, по-горния случай, който описах и затова отидох по-рано, защото вече знаех, че нямат право да ми отказват, но за нещастие всичко се повтори, отказват, но този път билета беше в мен, отказах да го върна като го молих да брои парите, той продължава да вика, че кога щял да ги брои, а имаше достатъчно време, ако не беше се заяждал, аз бях супер културна, както винаги! Едни мои познати станаха свидетел и дойдоха, като точно жената, която плати билета ми с книжни пари не я лично познавах, но тя разбра, че нямам други и ми влезе в положение като взе тя жълтите стотинки и му даде книжни, само им благодарих, защото влака дойде, но исках да и кажа, че утре вече ще имам и ако не ги е обменила, ще си ги взема обратно и ще продължа по малко да си купувам храна от магазини от време на време!  

Значи, ако не беше тази жена, сигурно щеше служителя да излезе и с бой да ми вземе билета от ръцете, защото нямаше да му го дам, аз съм си го платила, а това, че не иска да ги вземе, мисля не е мой проблем, да ги хвърли тогава! И ако искат хората да не им дават жълти стотинки да напишат някъде с големи букви, ако беше написано, никога нямаше да им дам! Да не говорим, че това е инцидентно при мен, пътувам често с влакове, никога не съм давала жълти стотинки, а този човек пред двете жени лъжеше като викаше, че всеки път съм давала жълти стотинки, което е абсолютна лъжа, с което бях обидена за пореден път!  

Сега пиша това, пътувайки във влака и ми е тъжно, че има такива хора, които от мързел да преброят пари, предпочитат да вдигнат голям скандал и да прецакат човека да си изтърве влака, ами ако е на живот и смърт, недай се боже, не искам да си мисля! Да кажа още нещо, че отивам да прибирам, позната, която е инвалид и не може да шофира, ако сега бях изтървала влака, се почваше едно търсене на превоз друг или пари от хора, и така……само заради безхаберието и мързела на разни хора в държавни или частни институции!  

Въпросът ми е в правото ли съм си била да си купя билет с жълти стотинки и имат ли право служителите на бдж да отказват да ми дадат билет, при положение, че нямаше никой друг на гишето и отидох по-рано, за да има време да ги преброят, а и бяха сортирани? И как трябва да постъпи човек в такъв случай, дано не ми се налага пак, но човек никога не знае?  

Сега стана така, че вместо бдж, натоварих жена, която работи в аптека! Като аптеките принципно също отказват жълти стотинки тук в града ни! Но ето, че жената просто влезе в пложение! Има и добри, и нормални хора, което винаги съм знаела, и изобщо не очаквах, че при положение, че никога не съм им създавала неудобства да им давам жълти стотинки, освен мин.година, за 1,40лв. , мислих, че са нормални хора и дано попадна на друг служител, но лош късмет, явно са се наговорили да не приемат изобщо! Интересно ми е има ли други гари, където да не приемат жълти стотинки и дали някъде в страницата на БДЖ е упоменато това така, че да се вижда от хората и да се разбере правилно?  

Съжалявам за дългото писмо, но наистина искам да разбера какво се прави, когато нямаш избор и си принуден да купиш нещо с жълти стотинки и ти бъде отказано, и ако има човек сериозни щети от това, че са му отказали, как да процедира?  

Благодаря ви предварително!




Нямам ли право да си купя билет за влак с жълти стотинки?
=========================================================

 

Здравейте, Петя Петрова,  

жълтите стотинки са законно платежно средство и не могат да Ви отказват ползването им.


